สำนักข่าว กรมประชาสัมพันธ์ ติดอาวุธเยาวชน รู้เท่าทันข่าวปลอม ป้องกันและแก้ปัญหาตกเป็นเหยื่อข้อมูลเท็จ
สำนักข่าว กรมประชาสัมพันธ์ จัดกิจกรรมรณรงค์ใช้สื่ออย่างสร้างสรรค์และรู้เท่าทันสื่อ ประจำปีงบประมาณ 2565 ผ่านการประชุมเชิงปฏิบัติการเพิ่มทักษะ คิด วิเคราะห์ รู้เท่าทันสื่อ ณ โรงแรมโนโวเทลศรีราชา แอนด์เกาะสีชัง จังหวัดชลบุรี เพื่อสร้างความรู้ความเข้าใจแก่เยาวชน นักเรียน ระดับชั้นมัธยมศึกษาตอนต้น ให้มีความรู้ความเข้าใจในการใช้เทคโนโลยีดิจิทัล สื่อออนไลน์ ป้องกันและลดผลกระทบเชิงสังคม มีความปลอดภัย อาชญากรรมทางไซเบอร์ และสามารถใช้เทคโนโลยีเป็นเครื่องมือในการกระจายข้อมูลข่าวสารที่ถูกต้อง เกิดทักษะรู้เท่าทันสื่อ สามารถเลือกรับข้อมูลข่าวสารได้อย่างรู้เท่าทัน สามารถตรวจสอบข้อเท็จจริงและเลือกรับข่าวสารที่สร้างสรรค์ ตลอดจนส่งเสริมให้เยาวชนมีช่องทางในการตรวจสอบข้อเท็จจริง เพื่อการรับรู้ข้อมูลข่าวสารที่ถูกต้องนางทัศนีย์ ผลชานิโก รองอธิบดีกรมประชาสัมพันธ์ กล่าวว่า กิจกรรมที่จัดขึ้นเพื่อมุ่งให้เยาวชนคนรุ่นใหม่ ซึ่งเป็นกลุ่มที่มีการสื่อโซเชียลมีเดียในชีวิตประจำวันค่อนข้างมาก ได้มีความรู้และรู้เท่าทันสื่อในปัจจุบัน สามารถคิด วิเคราะห์แยกแยะข้อมูล ข่าวสารต่างๆ ที่ได้รับมาในชีวิตประจำวัน รวมถึงข่าวจริง ข่าวปลอมได้อย่างชัดเจน มีแนวทาง วิธีตรวจสอบที่มาที่ไป เช่นเดียวกับนักสืบโคนันที่สามารถสืบค้นข้อมูลจนคลี่คลายถ่องแท้ในเรื่องนั้นๆ